ՊԱՅՄԱՆԱԳԻՐ

ՄՐՑԱՇԱՐԻՆ ՄԱՍՆԱԿՑԵԼՈՒ ՀԵՏԵՎԱՆՔՈՎ ԱՌԱՋԱՑՈՂ ՌԻՍԿԵՐԻ ԳՆԱՀԱՏՄԱՆ ԵՎ ՍՏԱՆՁՆՄԱՆ ՎԵՐԱԲԵՐՅԱԼ

ՄԱՍՆԱԿԻՑՆԵՐԻՆ: ԽՆԴՐՈՒՄ ԵՆՔ ՈՒՇԱԴԻՐ ԿԱՐԴԱԼ ՍՈՒՅՆ ՓԱՍՏԱԹՈՒՂԹԸ ՆԱԽՔԱՆ ՍՏՈՐԱԳՐԵԼԸ: ՍՈՒՅՆ ՓԱՍՏԱԹՈՒՂԹԸ ԿԱՐՈՂ Է ԱՌԱՋԱՑՆԵԼ ԻՐԱՎԱԿԱՆ ՀԵՏԵՎԱՆՔՆԵՐ, ԱԶԴԵԼ ՁԵՐ ՕՐԻՆԱԿԱՆ ԻՐԱՎՈՒՆՔՆԵՐԻ ՎՐԱ, ՍԱՀՄԱՆԱՓԱԿՈՒՄ ԿԱՄ ՎԵՐԱՑՆՈՒՄ Է ՀԵՏԱԳԱՅՈՒՄ ԻՐԱՎԱԿԱՆ ԳՈՐԾՈՂՈՒԹՅՈՒՆՆԵՐ ՁԵՌՆԱՐԿԵԼՈՒ ՁԵՐ ԿԱՐՈՂՈՒԹՅՈՒՆԸ:

Պատասխանատվությունից ազատված կողմ են հանդիսանում հետևյալ անձինք. Միջոցառման կազմակերպիչը, «Հատիս» սպորտային բարեգործական հիմնադրամ (այսուհետ` Հիմնադրամ) և վերջինիս հետ փոխկապակցված անձինք, Հիմնադրամի տնօրենը, պաշտոնատար անձինք, աշխատակիցները, գործակալները, կապալառուները, ապահովագրողները, մրցումների հանդիսատեսները, մասնակիցները, մատակարարները և կամավորները, մրցումների մրցումների ղեկավարները, միջոցառման պաշտոնատար անձինք և ողջ անձնակազմը, գույքի սեփականատերերը, կառավարիչները, կապալառուները և բոլոր այլ անձինք կամ մարմինները, որոնք ներգրավված են «Հայաստանի Հանրապետության վարչապետի գավաթ» հեծանվավազքի մրցաշարին (այսուհետ` Միջոցառում), ինչպես նաև պետական, քաղաքային, համայնքային, մարզային, գյուղական և կառավարման այլ մարմինները և/կամ տեղական ինքնակառավարման մարմինները, որոնց գույքն օգտագործվում է Միջոցառման կամ դրա առանձին հատվածների իրականացման վայրերում, և/կամ որոնց անձնակազմը որևէ կերպ ներգրավված է Միջոցառման իրականացման գործողություններում: Նշված սահմանումը վերաբերում է նաև վերոնշյալ մարմիններից կամ ընկերություններից յուրաքանչյուրի մայր և/կամ դուստր ձեռնարկություններին, փոխկապակցված ընկերություններին, լիցենզավորված ներկայացուցիչներին, մասնագետներին/պաշտոնատար անձանց, տնօրեններին, գործընկերներին, խորհրդի անդամներին, բաժնետերերին, մասնակիցներին, կառավարիչներին, ապահովագրողներին, գործակալներին, սարքավորումների մատակարարներին, աշխատակիցներին, կամավորներին և վերոնշյալ ընկերությունների՝ այդ թվում, բայց ոչ միայն Հիմնադրամի այլ մասնակիցներին ու ներկայացուցիչներին:

Պատասխանատվությունից ազատող կողմ են հանդիսանում հետևյալ անձինք. մասնակիցը (այսուհետ՝ «Ես»), վերջինիս ամուսինը/կինը, երեխաները, ծնողները, խնամակալները, ժառանգները, ամենամոտ հարազատները, ցանկացած անձնական կամ իրավական ներկայացուցիչ, կտակակատարները, կառավարիչները, իրավահաջորդները կամ ցանկացած այլ անձ, ով կարող է մասնակցի անունից պահանջ կամ հայց ներկայացնել:

Զգուշացում բնորոշ ռիսկերը ստանձնելու մասին: Միջոցառումը սահմանվում է հետևյալ կերպ. վտանգավոր գործողություն, որն իրենից ներկայացնում է մասնակիցներին նետված բարդ ֆիզիկական մարտահրավեր: Սույնով ես ընդունում եմ, որ Միջոցառումն իմ ֆիզիկական կարողությունների փորձություն է, որն իր մեջ պարունակում է վնասվածք (ֆիզիկական վնաս) ստանալու ռիսկեր: Բնորոշ ռիսկերն այն ռիսկերն են, որոնք հնարավոր չէ ամբողջությամբ վերացնել (առանց փոխելու Միջոցառման մարտահրավերային բնույթը)՝ անկախ «Հատիս» սպորտային բարեգործական հիմնադրամ ՀԿ-ի և Պատասխանատվությունից ազատված այլ անձանց զգուշությունից և նրանց կողմից ձեռնարկված կանխարգելիչ միջոցառումներից: Ես գիտակցում եմ, որ Միջոցառումը մեծ ջանքեր է պահանջում, և դրա ամբողջ ընթացքում առկա են լինելու բազմաթիվ ռիսկեր և վտանգներ: Ես գիտակցում եմ, որ վտանգները կարող են ավելանալ, եթե Միջոցառումն իրականացվի էքստրեմալ կամ անբարենպաստ պայմաններում:

Սույնով ես սեփական կամքով և ազատ կամարտահայտության միջոցով ընդունում եմ հետևյալ պատասխանատվությունը և/կամ ձեռնարկում եմ հետևյալ գործողություններն իմ, ինչպես նաև իմ կնոջ/ամուսնու, երեխաների, ծնողների, խնամակալների, ժառանգների, ամենամոտ ազգականների, ցանկացած իրավական կամ անձնական ներկայացուցիչների, կտակակատարների, կառավարիչների, իրավահաջորդների, ինչպես նաև ցանկացած այլ

անձի անունից, ով կարող է իմ անունից պահանջ կամ հայց ներկայացնել:

1. ՍՈՒՅՆՈՎ ԵՍ ԳԻՏԱԿՑՈՒՄ ԵՎ ԸՆԴՈՒՆՈՒՄ ԵՄ ՄԻՋՈՑԱՌՄԱՆ ՄԱՍՆԱԿՑՈՒԹՅ ԱՆ ՀԵՏ ԱՌՆՉՎՈՂ ԲՈԼՈՐ ՌԻՍԿԵՐԸ: Ես գիտակցում եմ, որ հեծանվավազքի մրցումները և/կամ Միջոցառման այլ հատվածները պարունակում են պոտենցիալ վտանգներ, համարվում են իմ ֆիզիկական կարողությունների փորձություն և կարող են հանգեցնել լուրջ մարմնական վնասվածքների, հաշմանդամության, կաթվածահարության, մահվան, գույքի վնասի կամ կորստի: Ես ընդունում և համաձայնում եմ, որ ինքս եմ պատասխանատու Միջոցառմանը մասնակցելու նպատակով ֆիզիկական պատրաստվածությունս և առողջական վիճակս գնահատելու համար: Սույնով հավաստիացնում եմ, որ գտնվում եմ կամ կգտնվեմ բավարար պատրաստված և ֆիզիկապես մարզված վիճակում՝ իմ կամքով ընտրված Միջոցառմանը մասնակցելու համար: Ես չունեմ որևէ ֆիզիկական կամ մտավոր սահմանափակում, որը կարող է վտանգի ենթարկել ինձ կամ Միջոցառման այլ մասնակիցներին կամ խոչընդոտել Միջոցառմանը իմ մասնակցությունը: Ես ստանձնում եմ նաև Միջոցառման մասնակցության համար նախատեսված իմ հանդերձանքի և պարագաների, ինչպես նաև Միջոցառման ընթացքում իմ պահվածքի և գործողությունների համար պատասխանատվությունը: Ես գիտակցում և ընդունում եմ, որ մրցումների ընթացքում ճանապարհին կարող են հանդիպել մեքենաներ և հետիոտն անցորդներ, և ստանձնում եմ նշված պայմաններում վազքի, մոտովազքի, հեծանվավազքի մասնակցելու ռիսկը: Ես նաև ստանձնում եմ սույն Միջոցառման մասնակցության հետ առնչվող ցանկացած այլ ռիսկ, ներառյալ, բայց ոչ միայն հետևյալը՝

1) անկում, սայթաքում, անվերահսկելի վայրէջք, մարդկանց կամ առարկաների հետ շփում կամ բախում (օրինակ՝ հանդիսատեսի, Միջոցառման անձնակազմի, այլ մասնակիցների, մեքենաների, սարքավորումների, բնական կամ արհեստական օբյեկտների կամ խոչընդոտների, հետիոտների կամ ֆիքսված օբյեկտների հետ շփումը կամ բախումը),

2) բախում բնական կամ արհեստական խոչընդոտների հետ, ջրային, ճանապարհային կամ վերգետնյա վտանգներ,

3) սարքավորումների հետ առնչվող վտանգներ (օրինակ՝ կոտրված, փչացած կամ օգտագործման համար ոչ պիտանի վիճակում գտնվող սարքավորում, սարքավորման չնախատեսված խափանում, վատ ճանապարհային պայմաններ),

4) եղանակային պայմանների հետ կապված վտանգներ (ծայրահեղ շոգ կամ ցուրտ եղանակ, բարձր խոնավություն, սառույց, անձրև, մառախուղ),

5) ոչ պատշաճ կերպով ցուցաբերված առաջին օգնություն և/կամ ոչ պատշաճ կերպով ձեռնարկված շտապօգնության միջոցներ,

6) դատողության և/կամ վարքագծի հետ կապված խնդիրներ (օրինակ, այլ մասնակիցների կամ հանդիսատեսների կոպիտ կամ անհարիր պահվածք, Միջոցառման անձնակազմի կողմից թույլ տրված սխալներ,

7) բնական վտանգներ (խորդուբորդ տեղանք, փլուզում, կայծակ, երկրաշարժ, առնչություն թունավոր բույսերի, օձերի, սարդերի): Որոշ ջրային խոչընդոտներ կարող են պարունակել այնպիսի ջուր, որը չի ստուգվել քիմիական նյութերի, պաթոգենների և այլ աղտոտիչների պարունակության տեսանկյունից:

Ես հասկանում և ընդունում եմ, որ այդ ռիսկերը կարող են հանդիսանալ սույն փաստաթղթում նշված՝ Պատասխանատվությունից ազատված անձանց անփութության, բացթողումների և/կամ անտարբերության հետևանք: Ես գիտակցում եմ, որ ինքս եմ ստանձնում Միջոցառմանը մասնակցելու ռիսկը և կրում եմ նշված ռիսկի հետ կապված ողջ պատասխանատվությունը: Ես գիտակցում և ընդունում եմ, որ նշված ռիսկերը, ինչպես նաև բազմաթիվ այլ ռիսկեր, որոնք թվարկված չեն սույն փաստաթղթում, կարող են թեթև, լուրջ կամ ճակատագրական վնասվածքների պատճառ դառնալ: Թեթև վնասվածքները հաճախ են տեղի ունենում, դրանցից են քերծվածքները, կապտուկները, մկանային ձգումները, սրտխառնոցը, կտրվածքները և այլն: Լուրջ վնասվածքները ներառում են հետևյալը. գույքի կորուստ կամ վնաս, ոսկորների կոտրվածք, հյուսվածքների, մկանների, ջլերի վնասվածք կամ պատռվածք, կոնտուզիա, արևային կամ ջերմային հարված, ցրտահարություն, ջրազրկում, ջերմային հյուծում կամ գերտաքացման հետևանքով այլ վիճակներ, հոգեբանական սթրես կամ հյուծում, վարակ, փսխում, հոդախախտ, հիպերթերմիա, հիպոթերմիա, անեմիա, էլեկտրոլիտային անհավասարակշռություն, գիտակցության կորուստ, ուշաթափություն, գլխապտույտ, նոպաներ, գրգռվածություն և/կամ աչքերի վնասվածք և/կամ այլ հարված, նյարդաբանական խանգարումներ/ցավ և այլն: Ճակատագրական վնասվածքներ հազվադեպ են տեղի ունենում, սակայն հնարավոր են: Դրանք կարող են ներառել հետևյալը (ոչ սպառիչ ցանկ). մշտական հաշմանդամություն, հարված, մեկ կամ մի քանի օրգանի աշխատանքի խանգարում կամ դիսֆունկցիա, օրգանների ֆիզիկական վնասվածք, ողնաշարի վնասվածք, կաթված, սրտի կաթված, արյան կազմի հետ կապված խանգարումներ, գլխուղեղի այտուց և անգամ մահ: Ես գիտակցում եմ, որ պատասխանատվություն եմ կրում երթուղու, սարքավորումների ու տարածքների ուսումնասիրության և զննման համար, ինչպես նաև պարտավորվում եմ վերը նշվածների հետ կապված վտանգներ կամ անհիմն ռիսկեր հայտնաբերելու դեպքում համապատասխան գործողություններ ձեռնարկել և անմիջապես տեղեկացնել պատասխանատուներին: Ես գիտակցում եմ, որ երթուղին, սարքավորումներն ու տարածքներն ուսումնասիրելու և զննելու համար ինձ հատկացված ժամանակը կարող է սուղ լինել, և որ «Հատիս» սպորտային բարեգործական հիմնադրամ ՀԿ-ն որևէ բացահայտ կամ ենթադրվող երաշխավորում չի տրամադրում Միջոցառման սկզբում, ինչպես նաև ողջ ընթացքում արգելքների անվտանգության կամ համապատասխանության վերաբերյալ: Ես գիտակցում և ընդունում եմ մինչև Միջոցառումը, դրա ընթացքում և դրանից հետո ալկոհոլի կամ թմրամիջոցների օգտագործման հետ կապված վտանգները, ինչպես նաև ընդունում եմ, որ վերջիններիս գործածումը կարող է բացասաբար անդրադառնալ իմ մտավոր ունակությունների վրա և հանգեցնել շարժունակության սահմանափակման: Ես ստանձնում եմ ալկոհոլի կամ թմրամիջոցների օգտագործման արդյունքում ստացած ցանկացած վնասվածքի և պատճառված կորստի ողջ պատասխանատվությունը:

Ես ամբողջովին գիտակցում եմ Միջոցառման հետ կապված ռիսկերը և հավաստիացնում եմ, որ մասնակցում եմ Միջոցառմանը գիտակցաբար և սեփական կամքով: Ես ծանոթացել եմ նախորդ կետերին և հաստատում եմ, որ.

1) ծանոթացել եմ Միջոցառման բնույթին,

2) գիտակցում եմ ֆիզիկական պատրաստվածության տեսանկյունից Միջոցառման շրջանակներում իմ առջև դրված պահանջները,

3) գիտակցում եմ Միջոցառմանը մասնակցելու արդյունքում վնասվածքների ստացման հավանականությունը: Ես հաստատում եմ, որ գիտակցաբար ընդունում եմ Միջոցառման հետ առնչվող բոլոր ռիսկերը և ստանձնում եմ Միջոցառմանը մասնակցելու արդյունքում ցանկացած վնասի, պարտավորության, կորստի կամ ծախսերի հետ կապված ողջ պատասխանատվությունը: Միջոցառմանը մասնակցելու բոլոր ռիսկերը կրում եմ ես:

Պատասխանատվությունից ազատում

1. Ես, իմ և Պատասխանատվությունից ազատող անձանց անունից սույնով ՀՐԱԺԱՐՎՈՒՄ ԵՄ եմ որևէ պահանջ ներկայացնելու իրավունքից և Հիմնադրամի ու Պատասխանատվությունից ազատված մյուս անձանց մշտապես ազատում եմ ցանկացած պահանջից, գործողություններից, դատական հայցերից, վնասներից (այդ թվում՝ ուղղակի, անուղղակի, պատահական, հատուկ և/կամ հետևանքային), կորուստներից (տնտեսական և ոչ տնտեսական) կամ քաղաքացիական կամ սպառողների իրավունքները կարգավորող օրենսդրությամբ սահմանված այլ բնույթի ցանկացած պարտավորություններից, ինչպես նաև հայց ներկայացնելու ցանկացած հիմքերից, որոնք ես այս պահին ունեմ կամ կարող եմ ունենալ հետագայում, այդ թվում՝ դատական ծախսերից, փաստաբանական և դատավարական ծախսերից (այսուհետ առանձին՝ «Պահանջ» կամ միասին՝ «Պահանջներ»), որոնք կարող են ծագել, բխել Միջոցառմանը իմ մասնակցությունից կամ որևէ կերպ առնչվել դրա հետ, կամ Միջոցառման վայր մեկնելու կամ այնտեղից վերադառնալու հետ, այդ թվում՝ սովորական անփութության, ունեցվածքին պատճառված վնասի կամ ցանկացած այլ վնասի, գույքի հափշտակման, առաջին օգնության, բժշկական օգնության, բուժման և բուժման հետ կապված որոշումների կայացման հետ առնչվող Պահանջներից (Միջոցառման անցկացման կամ այլ վայրում), ինչպես նաև ցանկացած այլ Պահանջից՝ կապված բուժման կամ հիվանդանոցային ծախսերի հետ, նույնիսկ եթե նշված Պահանջները Պատասխանատվությունից ազատված անձանց սովորական անփութության, թեթև բացթողումների կամ անուշադրության հետևանք են: Ես, իմ և Պատասխանատվությունից ազատող անձանց անունից սույնով ՀՐԱԺԱՐՎՈՒՄ ԵՄ եմ որևէ պահանջ ներկայացնելու իրավունքից և Հիմնադրամի ու Պատասխանատվությունից ազատված մյուս անձանց մշտապես ազատում եմ ցանկացած պահանջից, գործողություններից, դատական հայցերից, վնասներից, կորուստներից կամ այլ պարտավորություններից, որոնք կարող են ծագել մահվան, ֆիզիկական վնասվածքի կամ հոգեբանական վնասի (այդ թվում՝ նշված վնասվածքը հասցնելու, ստեղծված վիճակը բարդացնելու/արագացնելու հետ կապված), հիվանդության առաջացման, բարդացման կամ ընթացքի արագացման, ինչպես նաև անձի հետ կապված ցանկացած այլ վիճակի, իրավիճակի, գործունեության, պահվածքի կամ հանգամանքների ի հայտ գալու, բարդացման կամ արագացման արդյունքում, որոնք իմ կամ համայնքի համար համարվում են կամ կարող են համարվել վնասակար կամ անբարենպաստ Միջոցառմանը ԲՆՈՐՈՇ ՌԻՍԿԵՐԻ կամ Հիմնադրամի (կամ Պատասխանատվությունից ազատված այլ անձանց) ՍՈՎՈՐԱԿԱՆ ԱՆՓՈՒԹՈՒԹՅԱՆ հետևանքով, և որոնց հետ ես կարող եմ առնչվել Միջոցառմանը մասնակցելու ընթացքում: Նշված պատասխանատվությունից ազատումը չի ներառում այն վնասները, որոնք պատճառվել են Միջոցառման պրոդյուսերի և Հիմնադրամի կամ վերջիններիս օրինական ներկայացուցիչների դիտավորության և կոպիտ անփութության արդյունքում, ինչպես նաև կյանքին, օրգանիզմին կամ առողջությանը պատճառված վնասները, որոնք առաջացել են Միջոցառման պրոդյուսերի և Հիմնադրամի կոպիտ անփութության և իրենց պարտականությունների կոպիտ խախտման, ինչպես նաև վերջիններիս ներկայացուցիչների կամ Միջոցառման պրոդյուսերի պարտականություններ կատարող անձի դիտավորության կամ պարտականությունների կոպիտ խախտման արդյունքում:
2. ՍՈՒՅՆՈՎ ՊԱՐՏԱՎՈՐՎՈՒՄ ԵՄ սույն փաստաթղթում նշված ՈՐԵՎԷ ՊԱՀԱՆՋԻ ՄԱՍՈՎ, որից ես հրաժարվել եմ, ՈՐԵՎԷ ՀԱՅՑ ՉՆԵՐԿԱՅԱՑՆԵԼ Պատասխանատվությունից ազատված անձանց դեմ: ԵՍ ՊԱՐՏԱՎՈՐՎՈՒՄ ԵՄ Հիմնադրամին և Պատասխանատվությունից ազատված այլ անձանց զերծ պահել ծանկացած դատական գործընթացներից և պարտավորություններից, փոխհատուցել իմ կամ այլ իրավաբանական կամ ֆիզիկական անձանց կողմից ներկայացվող Պահանջների արդյունքում առաջացած ցանկացած ծախսեր և վնասներ, ներառյալ, բայց ոչ միայն դատական ծախսերը, փաստաբանական ծախսերը, դատավարության ծախսերը, որոնք ուղղակիորեն կամ անուղղակիորեն, մասամբ կամ ամբողջությամբ առաջանում են իմ կողմից սույն Պայմանագրի ցանկացած դրույթի, միջոցառման համար թույլատվություն տվող մարմնի սահմանած կանոնների, Միջոցառման կանոնների, ինչպես նաև մարզիկի տեղեկատվական ամփոփագրում առկա կանոնների խախտման, և/կամ իմ՝ որևէ այլ անձի վնաս պատճառող գործողությունների կամ անգործության արդյունքում, և նրանց զերծ պահել այդպիսի ծախսերից և պահանջներից: Թյուրիմացությունից խուսափելու համար «փոխհատուցել» նշանակում է անձին փոխհատուցել ցանկացած դատական ծախս, հետաքննության ծախս, փաստաբանական և ցանկացած այլ ծախս, որն առնչվում է սույն Պայմանագրի խախտման հետ, և զերծ պահել նրան նման ծախսերից: Օրենքի շրջանակներում ես պարտավորվում եմ Հիմնադրամին և Պատասխանատվությունից ազատված այլ անձանց փոխհատուցել ցանկացած պահանջ, որը ներկայացվում է իմ կամ Պատասխանատվությունից ազատող որևէ այլ անձի կողմից և առնչվում է մահվան, մարմնական վնասվածքի կամ հոգեբանական վնասի (ներառյալ վնասի առաջացումը, արագացումը կամ խորացումը), որևէ հիվանդության առաջացման, ընթացքի արագացման կամ բարդացման կամ որևէ անձի նկատմամբ այլ վիճակի, հանգամանքի կամ գործողության առաջացման, ընթացքի արագացման կամ բարդացման հետ, որը վնասակար է կամ կարող է վնասակար լինել ինձ կամ համայնքի համար, կամ որը կարող է հանգեցնել ինձ կամ համայնքի համար վնասի իմ՝ Միջոցառմանը մասնակցելու հետևանքով, ինչպես նաև Պատասխանատվությունից ազատված անձանց զերծ պահել այդպիսի ծախսերից ու պահանջներից: Թյուրիմացությունից խուսափելու համար «փոխհատուցել» նշանակում է անձին փոխհատուցել ցանկացած դատական ծախս, հետաքննության ծախս, փաստաբանական և ցանկացած այլ ծախս, որն առնչվում է սույն Պայմանագրի խախտման հետ, և զերծ պահել նրան նման ծախսերից: Սա վերաբերում է թե՛ Միջոցառմանը բնորոշ ռիսկերից, թե՛ Հիմնադրամի կամ Պատասխանատվությունից ազատված ցանկացած այլ անձանց սովորական անփութությունից բխող պահանջներին: Ես նաև պարտավորվում եմ փոխհատուցել Հիմնադրամին և Պատասխանատվությունից ազատված այլ անձանց Միջոցառման այլ մասնակիցների, փրկարարների և այլ անձանց՝ մասնակցության ընթացքում իմ գործողություններից կամ վարքագծից բխող բոլոր տեսակի պահանջները, և զերծ պահել նրանց նման պահանջներից:
3. Ես հաստատում եմ, որ սույն Պայմանագիրը գերակայում է նախորդ բոլոր գրավոր և բանավոր խոստումների և պայմանավորվածությունների նկատմամբ: Ես գիտակցում եմ, որ սույն Պայմանագիրը իմ և «Հատիս» սպորտային բարեգործական հիմնադրամ ՀԿ-ի ամբողջական համաձայնությունն է և չի կարող փոփոխվել Հիմնադրամի որևէ գործակալի կամ աշխատակցի հայտարարությամբ: Սույն Պայմանագիրը կարող է փոփոխվել միայն բոլոր Կողմերի միջև առանձին գրավոր փաստաթուղթ կնքելու միջոցով:

Մասնակիցների պաշտպանության վերաբերյալ դրույթներ

1. Ես հաստատում եմ, որ առողջ եմ և լավ ֆիզիկական մարզավիճակում եմ՝ Միջոցառմանը առանց որևէ հետևանքների մասնակցելու համար: Ես հաստատում եմ, որ չունեմ ինձ հայտնի կամ ակնհայտ որևէ ֆիզիկական կամ մտավոր սահմանափակումներ, որը կարող է ազդել Միջոցառմանը առանց որևէ հետևանքների մասնակցելու իմ կարողության վրա կամ հանգեցնել ռիսկերի կամ վտանգի ինձ կամ այլ անձանց համար:
   * Ես ընդունում եմ, որ Հիմնադրամին խրախուսում է, հորդորում և պահանջում է յուրաքանչյուր մասնակցից անցնել բուժզննում նախքան Միջոցառմանը մասնակցելը:
   * Ես հաստատում եմ, որ անցել եմ բուժզննում, և ինձ չեն արգելել մասնակցել և չեն հորդորել չմասնակցել Միջոցառմանը:
   * Ես հասկանում եմ, որ պատասխանատվություն եմ կրում Միջոցառման ամբողջ ընթացքում իմ ֆիզիկական և առողջական վիճակին հետևելու համար, և պարտավորվում եմ անմիջապես դադարեցնել մասնակցությունս Միջոցառմանը և տեղեկացնել համապատասխան անձանց, եթե որևէ պահի իմ մասնակցությունը կարող է ռիսկ կամ վտանգ ներկայացնել ինձ կամ այլ անձանց համար:
   * Եթե ես ստանամ այնպիսի վնասվածք, որի հետևանքով կարող եմ կորցնել գիտակցությունս կամ ի վիճակի չլինեմ՝ բժշկական որոշումներ կայացնել, ես լիազորում եմ Հիմնադրամին և շտապ բուժօգնության անձնակազմին իմ անունից կայացնել արտակարգ իրավիճակներում անհրաժեշտ բժշկական որոշումներ, ներառյալ շտապ բուժօգնությունը, ներառյալ, բայց ոչ միայն սիրտ- թոքային վերակենդանացումը:
   * Սույնով համաձայնում եմ ստանալ Միջոցառման ընթացքում վնասվածքի, պատահարի կամ հիվանդության դեպքում անհրաժեշտ բուժօգնություն: Սույնով Միջոցառման բժշկական տնօրենին(ներին), նրանց գործակալներին, փոխկապակցված անձանց և ներկայացուցիչներին իմ անձնական բժշկական տվյալների հասանելիություն եմ տրամադրում և լիազորում նրանց ինձ տրամադրել անհրաժեշտ բուժօգնությունը: Ես պարտավորվում եմ պատասխանատվություն կրել Միջոցառմանը նախապատրաստվելու և/կամ մասնակցելու հետ կապված բոլոր ծախսերի համար, ներառյալ, բայց ոչ միայն շտապօգնության մեքենայով տեղափոխման, ստացիոնար բուժման, բժշկական ծառայությունների և դեղորայքի ծախսերը, բացառությամբ իմ ապահովագրական ծածկույթով նախատեսված ծախսերի: Ես պարտավորվում եմ Պատասխանատվությունից ազատված անձանց փոխհատուցել վերոնշյալ ծախսերից բխող ցանկացած պարտավորություն և զերծ պահել նրանց նման պարտավորություններից:
   * Ես լիազորում եմ Հիմնադրամին իմ հաշվին ապահովել շտապ բժշկական օգնությունը կամ տեղափոխումը, եթե դա անհրաժեշտ է:
   * Ես ընդունում եմ, որ «Հատիս» սպորտային բարեգործական հիմնադրամ ՀԿ-ն մասնակիցների պաշտպանության նպատակով սահմանել է կանոններ, և պարտավորվում եմ ծանոթանալ ու հետևել դրանց: Ես նաև ընդունում եմ, որ Հիմնադրամին ցանկացած պահի իրավունք ունի դադարեցնել իմ մասնակցությունը և անհրաժեշտության դեպքում հեռացնել ինձ Միջոցառման անցկացման վայրից, եթե իմ մասնակցությունը, վարքագիծը կամ ներկայությունը վտանգում է ինձ կամ այլ մասնակիցների: Ես պարտավորվում եմ ծանոթանալ և հետևել Միջոցառման իրականացման համար թույլատվություն տրամադրող մարմնի կանոններին, ներառյալ թմրանյութերի և դոպինիգի դեմ պայքարի կանոնները, ինչպես նաև Միջոցառման կանոններին, մարզիկի տեղեկատվական ամփոփագրին ու երթևեկությունը կանոնակարգող օրենքներին ու իրավական ակտերին ու դրանց բոլոր փոփոխություններին: Ես պարտավորվում եմ նախքան Միջոցառմանը մասնակցելը զննել մրցուղին, ենթակառուցվածքը, սարքավորումը, հանդերձանքը, տարածքները, ու եթե հայտնաբերեմ կամ իմանամ, որ դրանցից որևէ մեկն անվտանգ չէ, պարտավորվում եմ անհապաղ տեղեկացնել մրցումների ղեկավարին:

Գրանցումից և մասնակցությունից բխող համաձայնություններ:

1. Ես պարտավորվում եմ ծանոթանալ և հետևել Հիմնադրամի կողմից թողարկված, Միջոցառման ու Միջոցառման անցկացման վայրի վերաբերյալ բոլոր գրավոր, հրապարակված կամ տրամադրված կանոններին: Ես պարտավորվում եմ հետևել Հիմնադրամի և Միջոցառման անցկացման վայրի անձնակազմի բոլոր հրահանգներին և որոշումներին և որևէ կերպով չվիճարկել դրանք: Ես հասկանում եմ, որ Հիմնադրամին իրավասու է տալ հրահանգներ և ցուցումներ մրցումներին և այլ գործողություններին իմ մասնակցության վերաբերյալ և ցանկացած պահի դադարեցնել իմ մասնակցությունը՝ այլ մասնակիցների, հանդիսատեսի, անձնակազմի անվտանգությունը և/կամ անաչառությունը և/կամ Հիմնադրամի սկզբունքային նորմերը ապահովելու համար: Ես ընդունում եմ, որ Հիմնադրամին սեփական հայեցողությամբ կարող է հետաձգել, փոփոխել կամ չեղյալ հայտարարել Միջոցառումը, եթե բնական կամ արհեստական պայմանների կամ արտակարգ իրավիճակների պատճառով Միջոցառման իրականացումը դարձել է դժվար կամ վտանգավոր: Ես համաձայն եմ, որ «արտակարգ իրավիճակ» նշանակում է Հիմնադրամի վերահսկողությունից դուրս ցանկացած հանգամանք, ներառյալ, բայց ոչ միայն ուժեղ անձրևը, կարկուտը, փոթորիկը, տորնադոն, երկրաշարժը, ջրհեղեղը, ահաբեկչական գործողությունները, հրդեհը, ծուխը, փաստացի կամ պոտենցիալ գործադուլները, ըմբոստությունները, պատերազմը, հանրային աղետը և անխուսափելի վնասը: Ես գիտակցում և ընդունում եմ, որ սույն կետում սահմանված կարգով Միջոցառման հետաձգման, փոփոխության կամ չեղյալ հայտարարման դեպքում ես չեմ ստանալու մասնակցության վճարի կամ Միջոցառման հետ առնչվող այլ ծախսերի փոխհատուցում: Ես գիտակցում եմ, որ Հիմնադրամին և Միջոցառման անցկացման վայրի անձնակազմը կարող են անհապաղ հեռացնել Միջոցառման վայրից ցանկացած անձի, ով չի կատարում կանոնները, ցուցումները, հրահանգները, որոշումները, օրենքները, կամ ում վարքագիծը կամ գործողությունները վտանգում կամ բացասաբար են անդրադառնում ցանկացան անձի, սարքավորման կամ գույքի վրա: Ես գիտակցում եմ, որ Միջոցառման մասնակցության համար կատարված բոլոր վճարները և այլ ծախսերը (ներառյալ ոչ պարտադիր պրոդուկտների, տոմսերի ձեռքբերումը և նվիրաբերությունները) վերադարձի ենթակա չեն որևէ հանգամանքներում, այդ թվում, բայց ոչ միայն վնասվածքի, ժամանակացույցների հակասությունների և/կամ Միջոցառման հետաձգման դեպքում: Ես պարտավորվում եմ ցանկացած պահի ինձ պահել պատշաճ, հարգել բոլորին, խնամքով վերաբերվել սարքավորմանը և գույքին, Միջոցառման ընթացքում ցուցաբերել դրական վերաբերմունք և համագործակցել: Ես հաստատում եմ, որ չեմ գտնվում և Միջոցառման անցկացման օրը չեմ գտնվելու ալկոհոլի կամ թմրանյութերի ազդեցության տակ, որը կարող է որևէ կերպով ազդել իմ անվտանգ մասնակցության վրա: Ես գիտակցում եմ, որ ալկոհոլի, թմրանյութերի և այլ արգելված նյութերի օգտագործումը Միջոցառման ընթացքում խստիվ արգելվում է: Ես պարտավորվում եմ՝ 1) չմիզել դրա համար չնախատեսված վայրերում, չփչացնել տարածքները, ընդունում և համաձայն եմ, որ 2) մրցուղում ցանկացած պահի արգելվում է անվավոր փոխադրամիջոցների առկայությունը, բացառությամբ բժշկական նպատակներով օգտագործվող փոխադրամիջոցների, 3) արգելվում է այնպիսի հագուստի, պարագաների կամ հանդերձանքի առկայությունը, որը կարող է չարդարացված ռիսկ ներկայացնել մասնակիցների, հանդիսատեսի կամ անձնակազմի համար, պարտավորվում եմ 4) պահպանել քրեական և քաղաքացիական օրենքները, այդ թվում՝ երթևեկությունը կարգավորող օրենքները: Ես գիտակցում եմ, որ Միջոցառման ընթացքում Հիմնադրամի, նրա հետ փոխկապակցված անձանց/կապալառուների կամ լրատվամիջոցների կողմից արված՝ իմ ցանկացած լուսանկար, տեսահոլովակ, ձայնա/տեսագրություն կամ պատկեր հանդիսանում է Հիմնադրամի սեփականությունը: Ես Հիմնադրամին տալիս եմ իմ անունը և լուսանկարները, տեսահոլովակները, ձայնա/տեսագրությունները և պատկերները ցանկացած օրինական նպատակով օգտագործելու իրավունք և թույլտվություն, ներառյալ և չսահմանափակվելով, առաջխաղացման, գովազդի և մարքեթինգի նպատակների համար: Ես գիտակցում եմ, որ Հիմնադրամին և նրա ներկայացուցիչներն իրավունք ունեն վաճառել և/կամ այլ առևտրային նպատակներով օգտագործել այդ լուսանկարները, տեսահոլովակները, ձայնա/տեսագրությունները և պատկերները և շահույթ ստանալ դրանցից:

Այլ պայմաններ

1. Ես գիտակցում եմ, որ Միջոցառման կազմակերպիչներն իրենց իրավունք են վերապահում սեփական հայեցողությամբ ցանկացած պահի մերժել ցանկացած անձի մասնակցությունը, չեղարկել նրա հայտը և/կամ որակազրկել ցանկացած անձի: Դիմողը հրաժարվում է մերժման, հայտի չեղարկման հետևանքով կրած՝ գրանցման վճարը գերազանցող ցանկացած վնասի դիմաց պահանջ ներկայացնելուց:
2. Սույն Պայմանագրից բխող ցանկացած վեճ կարգավորվում է ՀՀ օրենսդրությամբ և անմիջական բանակցությունների միջոցով չլուծվելու դեպքում լուծվում է ընդհանուր իրավասության դատարանում:
3. Եթե սույն Պայմանագրի որևէ դրույթ հայտարարվում է անօրինական, ուժը կորցրած կամ անիրագործելի՝ ցանկացած պատճառով, ապա այդ դրույթն առանձնացվում է Պայմանագրից և չի ազդում մնացած դրույթների վավերության և իրագործելիության վրա: Միջոցառման պրոդյուսերը և մասնակիցը պարտավորվում են փոխարինել անվավեր կամ անիրագործելի դրույթը կամ դրա համապատասխան մասն այլ դրույթով, որը հնարավորապես մոտ է անվավեր կամ անիրագործելի համարվող դրույթի սկզբնական բովանդակությանը և նպատակին:
4. Ես կազմակերպչին, նրա աշխատակիցներին և սպասարկողներին ազատում եմ պատասխանատվությունից մասնակցի կամ երրորդ անձի կրած ցանկացած վնասի համար, որն առաջացել է մրցման ավարտին մարզիկի հետ միասին մրցուղում մասնակցության համար չգրանցված անձի ներկայության հետևանքով: Սույն դրույթը չի կիրառվում, եթե վնասը պատճառվել է կազմակերպչի, նրա աշխատակիցների կամ սպասարկող անձանց կոպիտ անփութության կամ միտումնավոր գործողությունների արդյունքում: Եթե վնասը պատճառվում է անչափահաս անձի, ում նկատմամբ մարզիկն ունի խնամակալական պարտավորություններ, հրաժարումը կիրառվում է նաև այդ անձանց նկատմամբ: Երրորդ անձանց կողմից կազմակերպչի, նրա աշխատակիցների կամ սպասարկող անձանց դեմ սահմանված հիմքերով պահանջ ներկայացվելու դեպքում մարզիկը պարտավորվում է զերծ պահել կազմակերպչին, նրա աշխատակիցներին և կամավորներին նման պահանջներից և փոխհատուցել դրանց հետևանքով կրած վնասը:

Հաստատում

Ես ստացել, կարդացել, հասկացել և ընդունում եմ սույն՝ մասնակցության գրանցման, ռիսկերի ստանձնման, մասնակցության պայմանների, պատասխանատվությունից ազատման, փոխհատուցման բացառության պայմանագիրը և լիովին հասկանում եմ դրա դրույթները: Իմ 18 տարին լրացել է և ես հասկանում եմ, որ սույն Պայմանագիրն ստորագրելով՝ ես հրաժարվում եմ մի շարք էական իրավունքներից, այդ թվում՝ հայց ներկայացնելու իրավունքից:

Ես հաստատում եմ, որ Պայմանագիրն ստորագրում եմ սեփական ազատ կամքով, և իմ ստորագրությունը հանդիսանում է Հիմնադրամի և Պատասխանատվությունից ազատված այլ անձանց սովորական անփութությունից և Միջոցառմանը բնորոշ ռիսկերից ծագող պատասխանատվությունից ամբողջական և անվերապահ ազատում՝ այնքանով, որքանով դա հնարավոր է ՀՀ և Միջոցառման անցկացման տարածքի, մարզի կամ համայնքի գործող օրենսդրության շրջանակներում:

...............................................................................................

Անուն, ազգանուն

...............................................................................................

Ամսաթիվ

...............................................................................................

Ստորագրություն